***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**9 нчы сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Калын пары булмаган сузык авазны билгеләгез. **(2 балл)**

а) [ә];

ә) [ү];

б) [ө];

в) [и].

2. Ачык иҗекләрдән генә торган сүзне билгеләгез. **(2 балл)**

а) *апай*;

ә) *алма*;

б) *бала*;

в) *яфрак*.

3. Бирелгән фразеологик әйтелмәнең мәгънәсе дөрес күрсәтелгән рәтне билгеләгез. **(2 балл)**

***Дүрт стена кошы***

а) эштә утыручы кеше;

ә) өйгә бикләнеп яшәүче;

б) урмандагы кош;

в) читлектәге кош.

4. Калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Ландышларны безнең халык элек-электән “энҗе чәчәк”* ***дип*** *атый.* (Альберт Хәсәнов)

а) бәйлек сүз;

ә) бәйлек;

б) теркәгеч;

в) кисәкчә.

5. Җөмләдә кулланылган санның төркемчәсе дөрес күрсәтелгән рәтне билгеләгез. **(2 балл)**

*Әлеге галереяга 700 ләп рәсем һәм скульптура әсәрләре керә .* (Мөхәммәт Мәһдиев)

а) тәртип саны;

ә) бүлем саны;

б) чама саны;

в) җыю саны.

6. Җөмләдәге калын хәрефләр белән бирелгән сүзләрнең нинди җөмлә кисәгенә караганлыгы дөрес күрсәтелгән рәтне билгеләгез. **(2 балл)**

*Зифа ак каеннар* ***язын*** *да,* ***көзен*** *дә,* ***җәен*** *дә,* ***кышын*** *да чибәр.* (Гарәфи Хәсәнов)

а) тәмамлыклар;

ә) урын хәлләре;

б) күләм хәлләре;

в) вакыт хәлләре.

7. Җөмләдәге калын хәрефләр белән бирелгән сүзләрнең нинди җөмлә кисәгенә караганлыгы дөрес күрсәтелгән рәтне билгеләгез. **(2 балл)**

*Ландышлар ялгызлыкны яратмыйлар:* ***күмәкләшеп утыралар****.* (Альберт Хәсәнов)

а) хәбәр;

ә) тәмамлык;

б) рәвеш хәле;

в) аныклагыч.

8. Ркаил Зәйдулла иҗатыннан тупланган мисаллар арасыннан инверсия (кире сүз тәртибе) чагылыш тапкан җөмләне билгеләгез. **(2 балл)**

а) *Көннәр көзгә авышты.*

ә) *Бүген иртәдән яңгыр сибәли.*

б) *Яратам шундый көзге көннәрне.*

в) *Коелган яфракларны яндырырга дип, учак яктым.*

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Татар телендә о, ө хәрефләре сүзнең* ***...............*** *иҗегендә генә языла. Карт аю – картаю, басма – басма –* ***..................*** *сүзләр.* ***......................*** *сүзләр тезмә сүзләрне кыскарту юлы белән ясала.* ***.....................*** *саны предметның саналу тәртибен белдерә. Таба, каршы, хәтле –* ***.......................*** *килешен таләп итүче бәйлекләр. Аергыч –* ***.................*** *, ә тәмамлык* ***....................*** *иярә.* ***.................*** *җөмлә нәрсәне дә булса инкяр итә.*

**III. Гамәли-иҗади бирем.**

1. Текстны татар теленә тәрҗемә итегез. **(12 балл)**

*…В Европе хитрый человек называется лисицей. Я был в Индии, там хитрого человека называют шакалом. Я был в Африке, там его называют змеёй. Вне зависимости от басен человека называют быком, козлом, ослом, теленком, зайцем, орлом, ласточкой. Почему это так? Почему животные, их повадки, их характеристики, их внешний образ становятся определениями характера человека?*

*Да потому, что человек ощущает себя частью природы, частью всего, что живет на Земле. Без этого ему и холодно, и неуютно.* (Сергей Образцов)

2. Сез үзегезнең холкыгызны кайсы хайван яисә кош образы белән бәйлисез? Шул хакта 12-15 җөмлә төзеп языгыз. **(10 балл)**